Husstandsvindmøller Husstandsvindmøller på 6 kW og 25 kW de mest vanlige Energistyrelsen i Danmark beskriver en husstandsvindmølle slik: - en maksimal høyde på 25 meter fra fundament til øverste vingespiss - en rotordiameter på opptil 13 meter - en maksimal effekt på 25 kilowatt En 6 kW-mølle vil typisk produsere 11.000 – 17.000 kWh i året. En enebolig vil normalt forbruke 4.000 – 10.000 kWh strøm årlig avhengig av oppvarmingskilder.

KØBENHAVN: I 1993 nedsatte den danske Energistyrelsen et utvalg som skulle lage forslag til hvordan barrierene for utbredelse av husstandsvindmøller kunne reduseres.

Optimister

Utvalget mente at Danmark i løpet av noen år kunne få oppstilt 3.000 husstandsvindmøller med en samlet effekt på 40-50 MW.

Slik gikk det ikke – så sent som i 2009 var det bare to hundre slike folkevindmøller i gang med en samlet effekt på små 2,7 MW.

Hovedårsakene til den manglende interessen var dels stramme kommunale oppstillingsregler – husstandsvindmøllene var underlagt samme strenge regime som de store, proffe møllene og dels ga møllene for dårlig rentabilitet.

Forenklet

Begge deler er nå endret og interessen for husstandsvindmøller har eksplodert i Danmark.

En folkevindmølle må være typegodkjent og det kreves byggetillatelse, men dette er nå forenklet i mange danske kommuner selv om ulik praktisering av regelverket er sterkt kritisert av vindmøllebransjen.

Husstandsvindmøllene er i alminnelighet unntatt fra den øvrige vindmølleplassering og man kan i prinsipp montere en slik folkemølle på egen tomt så lenge den ikke sjenerer nabo eller landskap.

Les også:

Mye vind ga mye vindkraft

– Norge har et forsprang på flytende vind

– Pilotparker kan bli sovepute

Stor interesse

Ifølge bransjeorganisasjonen for husstandsvindmøller fantes det pr. juli i år 217 operative 6 kW-møller i gang.

Nå melder to av de største leverandørene at de har mer enn to hundre kundesøknader inne hos kommunene.

Antallet nye modeller og leverandører er tredoblet siden 2010 – dermed vil trolig prisene synke framover.

En av de større leverandørene av husstandsvindmøller i Danmark, Zeteco Energy, melder at de har levert 34 møller den seneste tid og at de har 40 møller som skal installeres før nyttår i år.

– Ordrebeholdningen er i dag på rundt 100 møller, hvorav 15 gjelder vår store 25 kW-vindmølle. Pågangen fra publikum er enorm, sier Mogens Nielsen, salgssjef hos Zeteco.

Vindmølleeier: – Jeg sparer minst 24000 kroner i året

Økonomisk gevinst

Hovedargumentet for å velge en husstandsvindmølle nå er de økonomiske fordeler man kan få: Det er kommet en ny lov – den såkalte nettoavregningsordningen - som gir eieren av folkevindmøllen særfordeler.

Strømmåleren kan ’løpe baklengs’: Nå som før kan eieren selge overskuddsstrøm til det lokale kraftverk, men i motsetning til tidligere hvor man skulle betale markedspris kan eieren nå i vindstille perioder få tilbake samme mengde strøm som vedkommende har levert i løpet av året - kostnadsfritt.

Sammen med lavere vindmøllepriser betyr dette at en mølleeier kan forrente sin investering på rundt 200 - 250.000 kroner på åtte-ti år og derretter ha gratis strøm i kanskje tjue år.

På toppen av dette kan vindmølleeieren glede seg over god miljøsamvittighet fordi hun eller han årlig sparer omgivelsene for 15-20 tonn CO2.

Kriterier

Husstandsvindmøller på 6 kW og 25 kW de mest vanlige. Energistyrelsen i Danmark beskriver en husstandsvindmølle slik:

en maksimal høyde på 25 meter fra fundament til øverste vingespiss

fra fundament til øverste vingespiss en rotordiameter på opptil 13 meter

en maksimal effekt på 25 kilowatt

Les også: Her planlegges innlandets første vindpark

Går i pluss

Utfra pris, montasje og fundamentering, mastehøyde samt nabovarsel velger de fleste en 6 kW stor husstandsvindmølle – og, ikke minst, det er bare 6 kW-møllene som omfattes av nettoavregningsordningen.

En slik husstandsvindmølle vil typisk produsere 11.000 – 17.000 kWh pr år og gi 15-20 tonn CO2-besparelse.

En villahusstand vil normalt forbruke 4000 – 10.000 kWh strøm årlig avhengig av oppvarmingskilder. Elprisen i Danmark ligger p.t. rundt 210 øre pr kWh og den varierer noe i.f.t. hvor man bor.

Utslagene er pluss/minus 10 øre pr. kWh før man forhandler om fastpris/variabel pris osv.

Les også: Vil ha 78 prosent skattefradrag

Vertikale husstandsmøller mer effektive?

Henrik Ejsing Andreasen, sjefskonsulent i firmaet Tre-For Forretningsudvikling sier:

– Vi mener at våre nye vertikale 6 kW husstandsvindmøller er mer effektive enn tradisjonelle møller med vinger. De vertikale møllene leverer mer energi både ved lave vindhastigheter såvel som ved mer turbulente vindforhold.

Andreasen forteller at møllene plasseres på bakken eller på husstaket og at de ligner roterende tønner. De krever mindre plass enn vanlige husstandsmøller, mener han.

Selskapet tester nå to nye vertikale møller ved Nordisk Folkecenter for Vedvarende Energi i Thy, Nord-Jylland. Disse møllene skal være leveringsklare i 2012.

– Vi opplever stor oppmerksomhet rundt vårt prosjekt, sier Andreasen.

Les også:

Stor test av varmepumper

Eirik Solheim (SV) vil ha dyrere strøm

VIDEO: Denne båten kan dykke 50 meter

Tre norske ubåter under utvikling